钦定古今图书集成/明伦汇编/闺媛典/第163卷 > 程氏女
## 钦定古今图书集成/明伦汇编/闺媛典/第163卷 > 程氏女

按《安庆府志》：程氏女，其先出河南，宦游于楚，过皖为
乱兵所阻，遂家焉。女幼许字卫弁杨宗礼，未嫁而宗
礼亡，女泣不欲生。时其父琐尾之馀，不能具衣食，母
强之再字，女慨然曰：“饿死事小，吾敢忘先世训乎？”纺
绩自给，以终其身。郡邑表其事，崇祀列女祠。后有少
年子读书祠中，偶犯其主，暮见一白衣女，怒詈而出，
其人遂遘疾。